SC Villa 3-3 Soana
Vipers 0-0 Simba
Leero mu liigi:
URA - SC Villa,Lugazi
KCCA yaakuwangula ekikopo ng’ekyabuzaayo omupiira singa ewangula Express ku Lwokubiri lwa wiiki ejja.
Kino kiddiridde Vipers gy’ettunka nayo okulemwa okuwangula Simba mu mupiira gwe yabadde erina okufunamu obubonero busatu efunza ku bubonero KCCA bw'egisinza. Ku Lwokutaano, Vipers yalemaganye ne Simba erwana obutasalwako (0-0) e Buikwe ekyasannyalazza emikisa gyayo okweddiza ekikopo.
Amaliri gano gaawadde KCCA ya Mike Mutebi ggaapu y’okuwangula ekikopo kye ekisooka mu byafaayo kuba kati ttiimu ye yeetaaga obubonero busatu esitukire mu kikopo.
KCCA ne Vipers kati buli omu alina emipiira 28 kyokka KCCA esinga Vipers obubonero 4 kuba mu kaseera kano erina 55 ate Vipers eri ku 51 ekitegeeza nti singa KCCA ewangulayo omupiira gumu, yaakuweza obubonero 58 nga Vipers ne bw'ewangula emipiira gyayo ebiri okuli Saints ne URA eweza 57.
EMIKISA GYA VIPERS OKU WANGULA
Vipers okuwangula ekikopo kino erina kuwangula mipiira gyayo ate esabirire Express ekube KCCA ate Sadolin egisuule amaliri.
Kitegeeza nti KCCA emalira ku 55 ate Vipers eweza 57. VIPERS Y'EGA BIDDE KCCA EKIKO PO Emirundi esatu nga KCCA esuula obubonero nga ne Vipers esuula. Mu mipiira mukaaga egisembyeyo KCCA ewangudde ebiri gyokka (JMC 2-0 ne SC Villa 1-0) ekyandiwadde Vipers enkizo okugiggya ku ntikko
srd_Latn sna_Latn lug_Latn scn_Latn lug_Latn lug_Latn lug_Latn lug_Latn lug_Latn lug_Latn lug_Latn